Pravila za unutardnevnu dodjelu

prekograničnih prijenosnih kapaciteta

između regulacijskih područja

**Hrvatski operator prijenosnog sustava d.o.o. (“HOPS”)**

**i**

**Neovisni operator sustava u Bosni i Hercegovini (“NOSBiH”)**

Listopad 2021.

**SADRŽAJ**

**Dio 0 Pojmovnik**

**Dio 1 Uvod**

1.1. Opća načela

1.2. Postupak dodjele

1.3. Opća načela Pravila za unutardnevnu dodjelu prekograničnih prijenosnih kapaciteta

**Dio 2 Opće odredbe**

2.1. Raspoloživ unutardnevni kapacitet

2.2. Objava relevantnih informacija na internetskoj stranici dodjelitelja kapaciteta

2.3. Osnova dodjele unutardnevnog raspoloživog prijenosnog kapaciteta

2.4. Postojanost dodijeljenog unutardnevnog kapaciteta

2.5. Sekundarno tržište

2.6. Plaćanja

**Dio 3 Uvjeti sudjelovanja**

3.1. Uvjeti za registraciju

3.2. Obavještavanje o promjenama

**Dio 4 Isključivanje korisnika**

**Dio 5 Alokacijska platforma**

5.1. Opći uvjeti

5.2. Pristup alokacijskoj platformi

**Dio 6 Postupak dodjele unutardnevnih kapaciteta**

6.1. Određivanje i objava raspoloživog unutardnevnog prijenosnog kapaciteta

6.2. Dodjela raspoloživog unutardnevnog prijenosnog kapaciteta

6.3. Obavještavanje o rezultatima dodjele

**Dio 7 Korištenje dodijeljenih unutardnevnih kapaciteta**

7.1. Nominacija dodijeljenih unutardnevnih kapaciteta

7.2. Pravila za unutardnevna usklađivanja

**Dio 8 Otkazivanje unutardnevne dodjele**

**Dio 9 Ograničenje dodijeljenih kapaciteta**

**Dio 10 Razno**

10.1. Ograničenje odgovornosti

10.2. Viša sila

10.3. Cjelovitost ugovora

10.4. Povjerljivost

10.5. Izmjene i dopune

10.6. Period važenja

10.7. Mjerodavno pravo i sporovi

10.8.Obavijesti

10.9. Popis dodataka

**Dio 0**

**Pojmovnik**

Izrazi definirani ovim člankom (gdje je to potrebno i u množini) u ovim *Pravilima za*

*unutardnevnu dodjelu prekograničnih prijenosnih kapaciteta* (uključujući sve dodatke i obrasce)

imaju sljedeća značenja (izuzev ako iz konteksta ne proizlazi drugačije)

**Alokacijska platforma** – elektronička internetska aplikacija s ograničenim pristupom kojom upravlja *dodjelitelj prijenosnog kapaciteta*, a koja je dostupna na[*https://scheduling.nosbih.ba/External-Scheduling-Client/*](https://scheduling.nosbih.ba/External-Scheduling-Client/).Unutardnevna dodjela kapaciteta koju pruža *Dodjelitelj prijenosnog kapaciteta* provodi se korištenjem *alokacijske platforme*

**Dodijeljeni kapacitet –** *kapacitet*dodijeljen u postupcima godišnje, mjesečnihi dnevnih dodjela

**Dodijeljeni unutardnevni kapacitet –** *kapacitet*dobiven kao rezultat postupka dodjele, a kojidodjeljuje *dodjelitelj prijenosnog kapaciteta* u postupku unutardnevne dodjele kako je određeno u dijelu 6 *Pravila za unutardnevnu* *dodjelu prekograničnih prijenosnih kapaciteta*

**Raspoloživi unutardnevni prijenosni kapacitet (**u daljnjem tekstu **unutardnevni kapacitet)** –Dio mrežnog prijenosnog kapaciteta (NTC, engl. *Net Transmission Capacity*) koji ostaje na raspolaganju za unutardnevnu dodjelu nakon postupka dnevne dodjele i nakon svake faze postupka unutardnevne dodjele

**Kapacitet** – Prekogranični prijenosni kapacitet u MW

**Identifikacijska oznaka dodijeljenog prijenosnog kapaciteta** (u daljnjem tekstu CAI, engl.

*Capacity Agreement Identification*): Oznaka koja jedinstveno označava *pravo na kapacitet*

**Nositelj prava na kapacitet** –Pravna osoba (*korisnik*) koji je stekao unutardnevni*kapacitet*tijekom postupka unutardnevne dodjele kapaciteta

**Pravo na kapacitet** (u daljnjem tekstu CR, engl. *Capacity Right*)–pravo (korisnika) nakorištenje dodijeljenog *kapaciteta* za prijenos električne energije izraženo u MW

**Prekogranična transakcija –** Fizička razmjena električne energije između regulacijskihpodručja kojima upravljaju *HOPS* i *NOSBiH*

**Ograničenje dodijeljenog kapaciteta** –Smanjenje*kapaciteta*u*hitnim slučajevima*, uključujući,one uzrokovane *višom silom*, na interkonekciji između Hrvatske i Bosne i Hercegovine pri kojem *HOPS* i *NOSBiH* moraju hitno djelovati (ali nije ograničeno samo na njih)

**Isključno vrijeme** –rok nakon kojegsu neusuglašene transakcije predmet principa spuštanjana nižu vrijednost

**Dnevna dražba** – dražbaprovedena u skladu s Pravilima zadražbe za dodjelu kapacitetauSEE CAO

**EIC-oznaka** –(engl. *Energy Identification Code*) jedinstvena oznaka sudionika na europskom

tržištu električne energije kojom se identificiraju subjekti u prekograničnoj trgovini (vidi <https://www.entsoe.eu/data/energy-identification-codes-eic/eic-approved-codes/>)

**Hitan slučaj –** uvjetiili događaji i okolnosti koje prema profesionalnoj procjeni HOPS-a iliNOSBiH-a ugrožavaju sigurnost opskrbe, dobavu ili prijenos električne energije ili tehničku sigurnost određenog nacionalnog prijenosnog sustava ili njegovog značajnog dijela kao u slučaju, *više sile* ili neplaniranih uvjeta u mreži (ali nije ograničeno samo na njih)

**ENTSO-E** –(engl. *European Network of Transmission System Operators for Electricity*)–Europska mreža operatora prijenosnih sustava – udruženje operatora prijenosnih sustava

**Uredba EU –** Uredba (EK-a) br. 2019/943 Europskog parlamenta i Vijeća o unutarnjem tržištu električne energije

**Pravilo najranijeg prispijeća ponude (*First come - First serve*) –** mehanizam dodjele premakojem se *zahtjevima korisnika*, u okviru limita za *unutardnevne dodjele prijenosnog kapaciteta*, udovoljava isključivo prema vremenu zaprimanja *zahtjeva* i bez primjene bilo kakvih drugih kriterija

**Viša sila –** uvjeti ili događaji i okolnosti, ili posljedica tih događaja koji su, izvan razumnekontrole *NOSBiH-a* ili *HOPS-a*, a koji se ne mogu spriječiti ili otkloniti razumnim predviđanjem i pažnjom, kao što su: međunarodni neplanirani kružni tokovi, atmosferske pojave koje se smatraju neizbježnima zbog svog uzroka, opsega ili trajanja, neočekivani ili neizbježni gubici ili ograničenja kapaciteta, ukoliko ga *NOSBiH* ili *HOPS* mogu sanirati samo na način da ugroze sigurnost opskrbe i/ili koji se ne mogu riješiti mjerama koje su s tehničkog, financijskog ili ekonomskog stajališta razumno moguće za *NOSBiH* ili *HOPS* (ali nije ograničeno samo na njih)

**HOPS (Hrvatski operator prijenosnog sustava d.o.o) –** društvo sa sjedištem u Ulici Kupska 4, 10000 Zagreb, Hrvatska, upisano u sudski registar pri Trgovačkom sudu u Zagrebu, pod br:

080517105

**Pravila za unutardnevnu dodjelu prijenosnih kapaciteta** –Pravila za dodjelu unutardnevnihprijenosnih kapaciteta na granici regulacijskih područja Hrvatski operator prijenosnog sustava d.o.o. (“HOPS”) i Neovisni operator sustava u Bosni i Hercegovini (“NOSBiH”)

**Pravo na unutardnevni kapacitet** (u daljnjem tekstu ICR, engl. *Intraday Capacity Right*)–odnosi se na obvezu korisnika da koristi *dodijeljeni unutardnevni kapacitet* za prijenos električne energije izražen u MW u njegovom punom iznosu

**Nominacija –** *korisnikova*prijava*operatorima prijenosnih sustava programa*koji se odnosena snagu izraženu u MW koju će koristiti u okviru ograničenja kapaciteta određenog u *pravu* *na kapacitet* koji mu je dodijeljeno ili koje je jednako *pravu na unutardnevni kapacitet* koji mu jedodijeljen

**Uloga „*Nomination Validator*“ –** uloga određena u definicijamamodela uloga *ENTSO-E*

**NOSBiH (Neovisni operator sustava u Bosni i Hercegovini) –** društvo sa sjedištem u

Ulici Hifzi Bjelevca 17, 71 000 Sarajevo, Bosna i Hercegovina, i registrirana u poslovnom registru

Bosne i Hercegovine pod identifikacijskim brojem tvrtke: 08-50.3-7-3/05

**Program –** *korisnikova*nominacija*prekogranične transakcije*u kojoj se navodi snaga u MW zasvaki sat u danu

**Zahtjev –** zahtjev koji šalje korisnik kako bi stekao unutardnevni dodijeljeni prijenosni kapacitet

**SEE CAO – engl.** *Coordinated Auction Office in South East Europe*–Ured za koordiniranedražbe u jugoistočnoj Europi

**Dodjelitelj prijenosnog kapaciteta** –*NOSBiH*(kad je u funkciji*dodjelitelja prijenosnog**kapaciteta*) kojipodliježe svim pravima i odgovornostima pripisanim *dodjelitelju prijenosnog kapaciteta*

**TSO** (*engl. Transmission System Operator,*operator prijenosnog sustava) -fizičkaili pravna osoba koja upravlja, osigurava održavanje te, ukoliko je to potrebno, razvija prijenosni sustav u određenom području, kao i, gdje je to primjenjivo, njegove interkonekcije s drugim sustavima, te osigurava dugoročnu sposobnost sustava da udovolji razumnim zahtjevima za prijenos električne energije

**TSO-i** (*engl. Transmission System Operators,*operatori prijenosnog sustava) **–** operatoriprijenosnog sustava koji sudjeluju u zajedničkom postupku alokacije, tj. NOSBiH i HOPS

**Korisnik** – tržišni subjekt koji ispunjava preduvjete za sudjelovanje u postupku untardnevnedodjele kapaciteta barem jedne ugovorne strane (NOSBiH i HOPS) u skladu s člankom 3.1 ovih *Pravila za unutardnevnu dodjelu prijenosnih kapaciteta*

**Radni dan -** kalendarski dan od ponedjeljka do petka, izuzev državnih praznika u Bosni i Hercegovini

Naslovi u ovim *Pravilima za unutardnevnu dodjelu prijenosnih kapaciteta* su stavljeni zbog jednostavnijeg praćenja i ne utječu na sadržaj ili interpretaciju ovih *Pravila za unutardnevnu dodjelu prijenosnih* *kapaciteta.*

**Dio 1**

**Uvod**

Članak 1.1. Opća načela

*Pravila za unutardnevnu dodjelu prijenosnih kapaciteta* utvrđuju odredbe i uvjete koje sumeđusobno dogovorili *HOPS* i *NOSBiH* u svojstvu operatora prijenosnih sustava u svojim regulacijskim područjima, a u svrhu dodjele i korištenja *unutardnevnog kapaciteta* u oba smjera na granici između Hrvatske i Bosne i Hercegovine.

Dodjela i korištenje *unutardnevnog kapaciteta* nije komercijalna aktivnost, već im je cilj ostvarenje transparentnih metoda upravljanja zagušenjima.

*Pravila za unutardnevnu dodjelu prijenosnih kapaciteta* uređuju dodjelu i korištenje *unutardnevnog kapaciteta*.

Provođenje unutardnevnog postupka opisano u ovim *Pravilima za unutardnevnu dodjelu* *prijenosnih kapaciteta* u skladu je s trenutnim pravilima sigurnosti prijenosnog sustava i neutječe na opseg i korištenje kapaciteta koji je već dodijeljen na godišnjoj, mjesečnim i dnevnim dražbama.

Članak 1.2. Postupak dodjele

*Unutardnevni kapacitet* se dodjeljuje u obliku *prava na unutardnevni kapacitet* kojeg su *nositelji prava na kapacitet* obvezni koristiti u njegovom punom iznosu. *Unutardnevni kapacitet* dodjeljuje *dodjelitelj prijenosnog kapaciteta* na osnovu *pravila najranijeg prispijeća ponude* u skladu sdijelom 6.

U okviru ovih *Pravila za unutardnevnu dodjelu prijenosnih kapaciteta NOSBiH* djeluje kao *dodjelitelj prijenosnog kapaciteta* i za *kapacitet HOPS-*a i za *kapacitet NOSBiH-*a.

NOSBiH ili HOPS mogu, bez prethodne obavijesti, u bilo kom trenutku, obustaviti ili prekinuti postupke koji se odnose na *Pravila za unutardnevnu dodjelu prijenosnih kapaciteta,* npr. u slučaju tehničkih kvarova.

Sve relevantne informacije u skladu s člankom 2.2 su na raspolaganju na internetskoj stranici NOSBiH-a [(https://www.nosbih.ba](https://www.hops.hr/wps/portal)).

Članak 1.3. Opća načela Pravila za unutardnevnu dodjelu prekograničnih prijenosnih kapaciteta

*Pravila za unutardnevnu dodjelu prijenosnih kapaciteta* opisuju,među ostalim aspektima, izahtjeve koje tržišni subjekti moraju ispuniti kako bi mogli pristupiti *unutardnevnom kapacitetu* i koristiti ga. U članku 10.1 opisuje se ograničenje odgovornosti. U skladu s člankom 10.5., operatori prijenosnih sustava mogu zajednički izmijeniti i dopuniti ova *Pravila za unutardnevnu dodjelu* *prijenosnih kapaciteta*,u ciljunjihovog poboljšanja ili pojašnjenja odredbi i procedura, te nedoumica.

Opći pristup mreži za korištenje dodijeljenih kapaciteta ne ulazi u opseg ovih *Pravila za* *unutardnevnu dodjelu prijenosnih kapaciteta*,izuzev ako nije drugačije propisano u slijedećimodredbama. *HOPS* i *NOSBiH* pružaju usluge prijenosa u skladu s pravnim zahtjevima za pristup mreži u svakom regulacijskom području, te u skladu s relevantnim pravilima *HOPS*-a i *NOSBiH-*a.

**Dio 2**

**Opće odredbe**

Članak 2.1. Raspoloživi unutardnevni prijenosni kapacitet

Raspoloživi unutardnevni prijenosni kapacitet za dan isporuke D (00:00 do 24:00) objavljuje se na Mrežnim stranicama dodjelitelja prijenosnog kapaciteta, na Alokacijskoj platformi, najkasnije u 18:00, u D-1, kada počinje dodjela. Osnova za proračun raspoloživog kapaciteta su usuglašene unutardnevne vrijednosti NTC-a i potvrđeni netirani planovi korištenja godišnjih, mjesečnih i dnevnih kapaciteta. Nakon svake uspješne dodjele raspoloživog unutardnevnog prijenosnog kapaciteta vrijednosti se automatski snižavaju.

Članak 2.2. Objava relevantnih informacija na internetskoj stranici dodjelitelja kapaciteta

Na internetskim stranicama dodjelitelja kapaciteta u prvom se redu objavljuju slijedeće informacije:

1. *Pravila za unutardnevnu dodjelu prijenosnih kapaciteta* (izdanje koje je na snazi)
2. Imena, brojevi telefaksa i telefona, adresa elektronske pošte kontakt osoba NOSBiH-a
3. Upute za korisnike za platformu za dodjelu kapaciteta
4. Ostale relevantne informacije.

Članak 2.3. Osnova dodjele raspoloživog unutardnevnog prijenosnog kapaciteta

Vrijednosti *raspoloživog* *unutardnevnog prijenosnog kapaciteta* nude se u jedinicama of 1 MW, pri čemu je najmanja vrijednost 1 MW. Vrijednosti *raspoloživog* *unutardnevnog prijenosnog* *kapaciteta* nude se za svaki sat.

Članak 2.4. Postojanost dodijeljenog unutardnevnog kapaciteta

*Raspoloživi unutardnevni prijenosni kapacitet* se postojano nudi,izuzev u slučaju ograničenjazbog *hitnog slučaja,* nakon što se uzmu u obzir sve raspoložive mjere u skladu s relevantnim nacionalnim te zakonodavstvom EU.

U slučaju *ograničenja,* *HOPS* i *NOSBiH* će umanjiti *dodijeljeni unutardnevni kapacitet* u skladu s dijelom 9. *korisnik* nema pravo ni na kakvu financijsku kompenzaciju vezanu za *dodijeljeni* *unutardnevni kapacitet*.

Članak 2.5. Sekundarno tržište

Prijenos prava korištenja ili ponovna prodaja *dodijeljenog unutardnevnog kapaciteta* nije moguća.

Članak 2.6. Plaćanja

*Nositelj prava na kapacitet* ne plaća nikakvu cijenu za rezervaciju ili korištenje *dodijeljenog unutardnevnog kapaciteta*.

**Dio 3**

**Uvjeti sudjelovanja**

Članak 3.1. Uvjeti za registraciju

S ciljem sudjelovanja u postupku unutardnevne dodjele i korištenja dodijeljenih unutardnevnih kapaciteta tržišni subjekt mora udovoljiti svim uvjetima navedenim u *Pravilima za unutardnevnu dodjelu prijenosnih kapaciteta* i ispuniti sljedeće preduvjete:

* + - **Na strani *HOPS*-a –** mora imati sklopljen Ugovor o odgovornosti za odstupanjeili [potpisan Ugovor o sudjelovanju na tržištu električne energije sklopljen s](http://www.hrote.hr/default.aspx?id=175) [Hrvatskim operatorom tržišta energije](http://www.hrote.hr/default.aspx?id=175) (HROTE) - hrvatskim tržišnim subjektom
		- **Na strani *NOSBiH*-a** –mora imati Licencu za djelatnost međunarodne trgovine električnom energijom koju je izdala Državna regulatorna komisija za električnu energiju u BiH i registrirati se kao sudionik na tržištu električne energije kod NOSBiH-a.

Tržišni subjekt mora dostaviti NOSBiH-u, koji djeluje u svojstvu *dodjelitelja prijenosnog kapaciteta* za oba *operatora prijenosnog sustava*, tri potpisana primjerka Zahtjeva za sudjelovanje (Dodatak 1) koji uključuje izjavu o prihvaćanju *Pravila za unutardnevnu dodjelu prijenosnih* *kapaciteta*. Tržišni subjekt je obavezan dostaviti izvod iz privrednog registra tvrtke, kao i potvrdu o registraciji poreznog obveznika

Tri potpisana primjerka Zahtjeva za sudjelovanje dostavljaju se *dodjelitelju prijenosnog* *kapaciteta* u pisanom obliku poštom, kurirskom/dostavljačkom službom ili osobno. Zahtjev zasudjelovanje dostavlja se na adresu *dodjelitelja prijenosnog kapaciteta* ili osobno u urudžbeni ured (vidi Dodatak 2). Zahtjevi za sudjelovanje dostavljeni telefaksom ili elektroničkom poštom smatraju se ništavnima te će biti odbačeni dostavom obavijesti o odbacivanju. Kako bi se isključile dvojbe, odbijeni Zahtjev za sudjelovanje smatrat će se ništavnim od samog podnošenja.

*Dodjelitelj prijenosnog kapaciteta* ima pravo provjeravati informacije u dostavljenim zahtjevimaza sudjelovanje i njihovim prilozima. U slučaju nepodudaranja ili pogrešnog predstavljanja u Zahtjevu za sudjelovanje *dodjelitelj prijenosnog kapaciteta* ima pravo odbiti registraciju *tržišnog subjekta*.

*Dodjelitelj prijenosnog kapaciteta* potvrđuje registraciju ili odbacivanje zahtjeva slanjem

obavijesti tržišnom subjektu najkasnije tri (3) *radna dana* po zaprimanju Zahtjeva za sudjelovanje.

Obavijest o potvrđivanju ili odbijanju registracije šalje se elektroničkom poštom na adresu navedenu u Zahtjevu za sudjelovanje. Ukoliko *dodjelitelj prijenosnog* *kapaciteta* odbije registrirati tržišnog subjekta, razlozi za to navode se u obavijesti o odbacivanju zahtjeva.

Sve zatražene dokumente tržišni subjekt mora dostaviti najmanje pet (5) *radnih dana* prije namjeravanog sudjelovanja u postupku unutardnevne dodjele kapaciteta. Ukoliko ovaj rok ne bude ispoštovan, nadležni *operator prijenosnog sustava* ne može jamčiti sudjelovanje tržišnog subjekta.

Registrirani tržišni subjekt koji ispunjava sve uvjete navedene u ovom članku smatra se *korisnikom*.

Članak 3.2. Obavještavanje o promjenama

Pri sudjelovanju u postupcima unutardnevne dodjele kapaciteta moraju u svakom trenutku moraju biti ispunjeni uvjeti sudjelovanja određeni *Pravilima za unutardnevnu dodjelu prijenosnih kapaciteta*. Zbog toga, o bilo kakvim promjenama koje utječu na ispunjenje predmetnih uvjeta *korisnik* mora, bez odgode, obavijestiti oba *operatora prijenosnih sustava*.

O promjenama svojih kontaktnih podataka i izjavama navedenim u obrascima koje dostavlja, korisnik je obvezan pismenim putem obavijestiti operatore prijenosnih sustava u roku od osam (8) dana.

**Dio 4**

**Isključivanje korisnika**

Ako *korisnik*:

1. povrijedi *Pravila za unutardnevnu dodjelu prijenosnih kapaciteta*, posebice odredbe iz dijela 7 (ali ne samo njih)
2. se ponaša na način koji štetno utječe ili ugrožava tržišno nadmetanje u postupcima za unutardnevnu dodjelu kapacitet
3. objavi stečaj, postane nelikvidan ili mu je određena obustava plaćanja
4. postane subjekt zahtjeva za izricanje stečaja, nelikvidnosti ili obustave plaćanja;

*NOSBiH*,odnosno, *HOPS* će, po odobrenju drugog *operatora prijenosnog sustava, tog korisnika* bez odlaganja isključiti iz postupaka dodjele kapaciteta. *Korisnik* će o isključenju, odmah biti obaviješten putem telefaksa i elektroničke pošte.

**Dio 5**

**Alokacijska platforma**

Članak 5.1. Opći uvjeti

*Dodjelitelj prijenosnog kapaciteta* organizira i provodi zajedničke *dodjele raspoloživih unutardnevnih prijenosnih kapaciteta* elektroničkim putem u korisničkom okruženju *platforme za dodjelu kapaciteta*.

*Dodjelitelj prijenosnog kapaciteta korisnicima* dostavlja dokumentaciju o *alokacijskoj platformi* (na internetskoj stranici <https://www.nosbih.ba>) te osigurava operativne upute vezane za korištenje *platforme za dodjelu kapaciteta* i *korisničku* podršku.

*Dodjelitelj prijenosnog kapaciteta* zadržava pravo izmjene dnevnog operativnog režima,

odnosno, kada je to utemeljeno, pravo obustave procesa, posebice kada dođe do sljedećih tehničkih problema: opće nerapoloživosti interneta, neraspoloživosti internetskih veza alokacijske platforme, ili neraspoloživosti alokacijske platforme (servera, baze podataka ili greška programske podrške za *alokacijsku platformu*).

Svi *korisnici* alokacijske platforme će bez odgode biti obaviješteni o stvarnoj operativnoj situaciji.

Primitak podataka pravovaljan je samo ako su podaci zaprimljeni na alokacijskoj platformi *za dodjelu kapaciteta* prije isteka roka.

U cilju sudjelovanja u postupku *dodjele kapaciteta*, *zahtjevi* se podnose putem *alokacijske platforme*. *Zahtjev* u kojem ne bude ispunjen bilo koji uvjet naveden u *Pravilima za unutardnevnu dodjelu prijenosnih kapaciteta* bit će odbijen. *Korisnik* će dobiti poruku o statusu *zahtjeva* u *platformi za dodjelu kapaciteta*. *Dodijeljeni unutardnevni kapacitet* se ne može modificirati ni otkazati.

Članak 5.2. Pristup alokacijskoj platformi

*Alokacijska platforma* je dostupna svim *korisnicima* koji imaju web pretraživač i korisnički nalog dobiven od *dodjelitelja prijenosnog kapaciteta*. Nije potrebna dodatna instalacija ili modifikacija softvera.

Za pristup Alokacijskoj platformi koristi se certifikat SSL/TLS (*Secure Sockets Layer/Transport Layer Security*).

Nakon što se *korisnik* registrira, na *Alokacijskoj platformi* otvara se njegov korisnički nalog. Kompletno popunjen i potpisan Zahtjev za registraciju *korisnik* je dužan dostaviti na alokacijsku platformu (videti Dodatak 4). Potpisivanjem ovog zahtjeva *korisnik* prihvaća obveze i pravila ponašanja utvrđena *Pravilima za unutardnevnu dodjelu prekograničnih prijenosnih kapaciteta*. Zahtjev mora sadržati potpune i točne informacije. Dodjelitelj prijenosnog kapaciteta formirat će korisnički nalog i lozinku u roku od tri (3) radna dana nakon dobivanja Zahtjeva za registraciju na alokacijskoj platformi.

**Dio 6**

**Postupak unutardnevne dodjele kapaciteta**

Članak 6.1. Određivanje i objava raspoloživog unutardnevnog kapaciteta

*NOSBiH* određuje raspoloživi *unutardnevni kapacitet,* u svakom smjeru i za svaki sat, koji se možekoristiti za unutardnevnu dodjelu kapaciteta prema metodologiji opisanoj u članku 2.1.

Vrijednosti *dodijeljenog unutardnevnog kapaciteta* za dan D raspoložive su na alokacijskoj platformi najkasnije u 18:00 sati (CET) na dan D-1.

U slučaju dodatnih ograničenja u prijenosnom sustavu (koja se nisu mogla predvidjeti u trenutku izračuna mrežnog prijenosnog kapaciteta), vrijednosti *raspoloživog* *unutardnevnog prijenosnog* *kapaciteta* se mogu izmijeniti. *NOSBiH* tijekom danaima pravo modificirati *raspoloživi unutardnevni prijenosni kapacitet* na alokacijskoj platformi.

*Raspoloživi unutardnevni prijenosni kapacitet* za određeni sat se prilagođava nakon dodjelesvakog *dodijeljenog unutardnevnog prijenosnog kapaciteta* za taj sat i kontinuirano se objavljuje na *alokacijskoj platformi*.

Članak 6.2. Dodjela raspoloživog unutardnevnog prijenosnog kapaciteta

Samo uspješno registrirani *korisnici* koji u potpunosti udovoljavaju zahtjevima definiranim u dijelu 3 mogu podnijeti *zahtjev* za dodjelu *raspoloživog* *unutardnevnog prijenosnog kapaciteta*. Podnošenje *zahtjeva*, kao i preuzimanje rezultata odvija se isključivo kroz *alokacijsku platformu*.

Zahtjev (za dan D) NOSBiH-u se podnosi putem *alokacijske platforme,* počevši od 18:00h (CET) na dan D-1, ali najkasnije 60 (šezdeset) minuta prije početka prvog sata na koji se unutardnevna *prekogranična transakcija* odnosi. Najmanja vrijednost kapacitetakoja se može zatražiti je1MW, a najveća vrijednost jednaka je vrijednosti *raspoloživog* *unutardnevnog prijenosnog* *kapaciteta*. U jednom *zahtjevu* može se zatražiti samo jedna vrijednost kapaciteta za jedansmjer, za jedan ili više sati u danu D.

Članak 6.3. Obavještavanje o rezultatima dodjele

*Zahtjev* svakog *korisnika* se obrađuje u *alokacijskoj platformi* po *pravilu najranijeg prispijeća ponude*, a *korisnik* se, putem *alokacijska platforme,* odmah obavještava o rezultatima. Uslučaju prihvaćanja zahtjeva korisnik stječe *pravo na kapacitet* s identifikacijskom oznakom dodijeljenog prijenosnog kapaciteta. *HOPS* i *NOSBiH* odmah ovlašćuju *korisnika* s identifikacijskom oznakom dodijeljenog prijenosnog kapaciteta za korištenje *prava na* *unutardnevni kapacitet* (unošenjem prava na unutardnevni kapacitet u sustave planovaprekogranične razmjene električne energije) i omogućuju prijavu planova u skladu s lokalnim pravilima.

*Korisnik* je dužan izvršiti *nominaciju* po osnovi *prava na unutardnevni kapacitet* najkasnije 60 minuta nakon dobivanja identifikacijske oznake dodijeljenog prijenosnog kapaciteta*.* U suprotnom *korisnik* gubi *pravo na unutardnevni kapacitet.*

Opće informacije i rezultati o dodijeljenom unutardnevnom kapacitetu za dan D će biti objavljeni na internet stranicama *NOSBIH*-a ([www.nosbih.ba](http://www.nosbih.ba)) najkasnije do 18:00h (CET) u danu D+1. Rezultati trebaju biti dostavljeni i na platformu za transparentnost.

**Dio 7**

**Korištenje dodijeljenog unutardnevnog prijenosnog kapaciteta**

*Nositelj prava na kapacitet* i njegov prekogranični partner (u daljnjem tekstu partner) seobvezuju iskoristiti cjelokupnu vrijednost iznosa *prava na unutardnevni kapacitet.* U tom slučaju nominirani iznos kapaciteta jednak je *pravu na unutardnevni kapacitet* dobivenom u postupku unutardnevne dodjele kapaciteta za svaki sat i smjer i u potpunosti je usklađen s nominacijom partnera. Ovu obvezu nadgleda *dodjelitelj prijenosnog kapaciteta*.

Ukoliko *nositelj prava na kapacitet* prekrši ovu obvezu tri (3) puta tijekom jedne (1) kalendarske godine, *operatori prijenosnih sustava* (*NOSBiH i/ili HOPS*) imaju pravo isključiti ga iz postupka unutardnevne dodjele kapaciteta na period od dvanaest (12)mjeseci. *Dodjelitelj prijenosnog kapaciteta*, na osnovu zahtjeva za isključenje kojeg podnose *operatori prijenosnih sustava* šalje obavijest o isključenju *nositelju prava na kapacitet*. Smatrase da je ova obveza prekršena ako *nositelj prava na kapacitet* (ili njegov partner) ne koriste (ili djelomično koriste) kapacitet najmanje jedan (1) sat u periodu za koji su dobili kapacitet. Svaki sat nekorištenja *prava na unutardnevni kapacitet* smatra se novim kršenjem obveze. Isključene stupa na snagu s datumom navedenim u obavijesti, ali najranije sljedećeg dana nakon što *dodjelitelj prijenosnog kapaciteta* zaprimi zahtjev za isključenje od *operatora* *prijenosnih sustava.*

Korištenje rezerviranih prijenosnih kapaciteta provodi se dostavom fiksnih planova prekogranične razmjene *HOPS*-u i *NOSBiH-*u u skladu s pravnim uvjetima za pristup mreži u svakom regulacijskom području i tržišnim pravilima *HOPS*-a i *NOSBiH*-a koja se primjenjuju.

*Korisnik* je dužan iskoristiti dodijeljeni unutardnevni prijenosni kapacitet najkasnije 60 minuta nakon stjecanja prava na korištenje.

Članak 7.1. Nominacija dodijeljenih unutardnevnih prijenosnih kapaciteta

Nakon svakog postupka dodjele, *nositelj prava na kapacitet* i njegov partner *nominiraju* unutardnevne *programe* kroz postojećesustave planova prekogranične razmjene električne energije oba *operatora prijenosnog sustava* u skladu s lokalnim pravilima.

*Nominacija* *unutrardnevnih programa* se mora napraviti kod oba operatora sustava unutar istog procesa unutardnevnog usklađivanja, a najkasnije 45 (četrdesetpet) minuta prije početka prvog sata na koji se odnosi unutardnevna *prekogranična transakcija*.

Ista pravila i formati podataka koriste se u postupku prijavljivanja planova razmjene, kao i kod prijave dnevnih planova razmjene i planova razmjene zasnovanih na dugoročnim pravima.

Otkazivanje prethodno nominiranih i potvrđenih programa nije moguće*.*

Članak 7.2. Pravila za unutardnevno usklađivanje

Postupak unutardnevnog usklađivanja odvija se nakon svakog postupka dodjele i *nominacije* unutardnevnog kapaciteta.

Usklađivanje između *operatora prijenosnih sustava* odvija se u vremenu između 45 i 30 minuta prije početka prvog sata nominiranih unutardnevnih *programa*, a *nominacija* se potvrđuje prema rokovima definiranim u Dodatku 3.

Usklađivanje se radi za cijeli dan D (od 18:00 do 23:15 D-1) i kasnije za preostale sate u danu D prema Dodatku 3.

U slučaju neslaganja unutardnevnih *programa* nominiranih s obje strane granice, *HOPS* i *NOSBiH* imaju pravo promijeniti vrijednosti nominiranih unutardnevnih programa. Ni u kojemslučaju, ni *HOPS,* ni *NOSBiH,* nisu odgovorni za gubitak profita, gubitak u poslovanju niti neku kakvu drugu posrednu, slučajnu, posebnu ili posljedičnu štetu bilo kakve vrste.

*HOPS* i *NOSBiH* uspoređuju i usklađuju dostavljene pojedinačne fiksne planoverazmjene na zajedničkoj granici. *Korisnicima* nisu dozvoljene izmjene nominiranih unutardnevnih *programa*. Ukoliko postoji razlika u prijavljenim planovima razmjene u *isključno vrijeme*, primjenjuje se pravilo spuštanja na nižu vrijednost.

**Dio 8**

**Otkazivanje unutardnevne dodjele**

*NOSBiH* ili *HOPS* mogu otkazati postupak unutardnevne dodjele kapaciteta bez odgode, u *hitnim slučajevima*, nakon što su poduzeli sve druge raspoloživemjere u skladu snadležnimnacionalnim zakonodavstvom i zakonodavstvom EU. Također je moguće smanjiti vrijednosti *raspoloživog unutardnevnog prijenosnog kapaciteta*. U tim se slučajevima vrijednosti *raspoloživog unutardnevnog prijenosnog kapaciteta* za odgovarajuće sate odmah postavljaju na0 ili drugu dogovorenu vrijednost. *Raspoloživi* *unutardnevni prijenosni kapacitet* ostaje izmijenjen sve dok se oba *operatora prijenosnih sustava* ne dogovore da povuku otkaz postupka *dodjele unutardnevnog prijenosnog kapaciteta* ili smanjenja *raspoloživog* *unutardnevnog prijenosnog kapaciteta*.

Postupak unutardnevne dodjele se također može otkazati zbog ozbiljnih poremećaja u radu interneta, *alokacijske platforme* i drugih IT sustava ili uređaja koje *NOSBiH* ili *HOPS* upotrebljavaju u postupku unutardnevne dodjele.

U slučaju izvanrednih okolnosti NOSBiH će o tome obavijestiti sve *korisnike* objavom na svojim *interet stranicama*, ukoliko to bude moguće.

**Dio 9**

**Ograničenje dodijeljenih kapaciteta**

U slučaju *ograničenja dodijeljenog kapaciteta* on se ograničava prema sljedećem redoslijedu:

1. kapacitet dodijeljen na unutardnevnoj dodjeli
2. kapacitet dodijeljen na dnevnoj dražbi
3. kapacitet rezerviran ili dodijeljen na mjesečnoj dražbi
4. kapacitet rezerviran ili dodijeljen na godišnjoj dražbi.

U okviru svake gore navedene grupe *kapacitet* se razmjerno ograničava svim sudionicima, pri čemu će se ograničeni *kapacitet* zaokružiti na prvu višu vrijednost MW.

*Nositelju prava na kapacitet* neće biti plaćena nikakva financijska nadoknada za ograničenikapacitet koji je dobio u postupku dodjele unutardnevnog kapaciteta.

**Dio 10**

**Razno**

Članak 10.1. Ograničenje odgovornosti

Operatori prijenosnih sustava, neće biti solidarno odgovorni *nositelju prava na kapacitet* za štetu uzrokovanu sudjelovanjem, odnosno nemogućnošću sudjelovanja *nositelja prava na kapacitet* u postupku unutardnevne dodjele kapaciteta. *Nositelj prava na kapacitet* neće smatrati solidarno odgovornim *operatore prijenosnih sustava* te će im nadoknaditi štetu vezanu za potraživanja naknade štete treće strane. Ni u kojem slučaju, ni *NOSBiH,* ni *HOPS,* neće biti odgovorni za gubitak profita, gubitak u poslovanju niti neku drugu posrednu, slučajnu, posebnu ili posljedičnu štetu bilo kakve vrste.

HOPS i NOSBiH se obvezuju da će svoje dužnosti i obveze izvršavati *prema Pravilima za unutardnevnu dodjelu prijenosnog kapaciteta* s pažnjom dobrog gospodarstvenika, voditelja regulacijskog područja, te u skladu s mjerodavnim propisima iz zakonodavstva EU, hrvatskim i BIH zakonima i propisima.

Članak 10.2. Viša sila

*NOSBiH ni HOPS* nisuodgovorni za neispunjenje, neuredno ispunjenje ili kašnjenje uispunjenju obveza koje proizlaze iz ovih *Pravila za unutardnevnu dodjelu prijenosnog* *kapaciteta*, ukoliko, i u opsegu u kojem je toneispunjenje, neuredno ispunjenje ili kašnjenje uispunjenju obveza rezultat okolnosti nad kojima obvezna strana nije imala utjecaj, uključujući, ali ne ograničavajući se samo na *višu silu* i druge okolnosti za koje relevantna strana nije odgovorna i koje se ne mogu riješiti mjerama koje je, s tehničkog, financijskog ili ekonomskog stajališta, mogao poduzeti *NOSBiH* ili *HOPS*.

Članak 10.3. Cjelovitost ugovora

Bez obzira na posebne odredbe iz ovih *Pravila za unutardnevnu dodjelu prijenosnih kapaciteta*, nikakva izmjena ugovora između *NOSBiH-a* ili *HOPS-a* s jedne strane i *korisnika* s druge strane neće stupiti na snagu, ako je u pisanom obliku nije potvrdio i dostavio telefaksom ili elektroničkom poštom *NOSBiH* ili *HOPS*. Ako bilo koji dio ili odredba *Pravila za unutardnevnu dodjelu prijenosnih kapaciteta* ili njihovih dodataka postane nevažeća, nezakonita, ništavna ili neprimjenjiva, ostali dijelovi će ostati na snazi i primjenjivat će se, tako da te izmjene neće na njih utjecati. Bilo kakav nevažeći, nezakonit, ništavan ili neprimjenjiv dio ili odredba, zamijenit će se važećim, zakonitim ili primjenjivim dijelom ili odredbom tako da se, u opsegu u kojem je to moguće, postigne namjeravani ekonomski i zakonski učinak.

Članak 10.4. Povjerljivost

Radom i djelovanjem u skladu s *Pravilima za unutardnevnu dodjelu prijenosnog kapaciteta*, *NOSBiH* ili *HOPS* te njihova povezana društva, ako ih imaju, mogu dobiti ili imati pristuppovjerljivim informacijama o *korisnicima*. Povjerljive informacije uključuju sve informacije koje su dostavljene u pisanom obliku i označene kao “povjerljive” ili otkrivanje informacije u drugom obliku koji nije pisani, na način da se osobi kojoj se informacija otkriva treba reći prije ili istodobno s takvim otkrivanjem da povjerljiva informacija može biti otkrivena ili jest otkrivena.

*NOSBiH i HOPS* suglasni su da će povjerljive informacije čuvati i neće ih otkritibez prethodnog pristanka *korisnika* niti će ih, bilo u kojem obliku, učiniti dostupnima nekoj trećoj strani, te da takve informacije neće koristiti ni u koju drugu svrhu, osim za razmatranje odredaba ovih *Pravila za unutardnevnu dodjelu prijenosnih kapaciteta*, izuzev ukoliko se radi o javnim vlastima.

Odredbe ovog članka ne primjenjuju se na informacije otkrivene *NOSBiH-u* ili *HOPS-u*, kako je navedeno u članku, ako:

1. je, prije takvog otkrivanja, to već bilo poznato javnosti ili ako je nakon tog otkrivanja to postalo poznato javnosti, ali ne krivnjom *NOSBiH-a ni* *HOPS-a*
2. su *NOSBiH ili HOPS* to znali prije objave
3. su istu informaciju, nakon otkrivanja, *NOSBiH ili HOPS* primili od treće strane koja prema odgovarajućem *korisniku* nije imala obvezu čuvanja tajnosti takve informacije.

Članak 10.5. Izmjene i dopune

O svim izmjenama i dopunama ovih *Pravila za unutardnevnu dodjelu prijenosnog kapaciteta* korisnik će biti upoznat putem obavijesti objavljene u novoj verziji ovih *Pravila za* *unutardnevnu dodjelu prijenosnog kapaciteta* na internetskim stranicama *NOSBiH-a ili HOPS-a*.Takva obavijest će upućivati na izmijenjene ili dopunjene članke i datume po stupanju na snagu novih odredbi *Pravila za unutardnevnu dodjelu prijenosnog kapaciteta*. Osim ako to nije navedeno u novoj verziji *Pravila za unutardnevnu dodjelu prijenosnog kapaciteta*, nije potrebna nova registracija, a korisnici prihvaćaju nova *Pravila za unutardnevnu dodjelu prijenosnog* *kapaciteta* nastavljajući sa svojim sudjelovanjem u postupku unutardnevne dodjele.

Članak 10.6. Period važenja

Ova *Pravila za unutardnevnu dodjelu* *prijenosnog kapaciteta* stupaju na snagu nakon odobrenja nadležnih regulatornih tijela i primjenjuju se za unutardnevne dodjele kapaciteta u 2022. godini u oba smjera na granici Hrvatske i Bosne i Hercegovine.

*Pravila za unutardnevnu dodjelu prijenosnog kapaciteta* važit će neodređeno vrijeme i podložna su izmjenama i dopunama u skladu s člankom 10.5. ovih pravila, ili u slučaju bilo kakvih novih zakona i pravila koji se odnose na ili imaju učinak na dodjelu prijenosnog kapaciteta ili upravljanje zagušenjima.

Članak 10.7. Mjerodavno pravo i sporovi

Za sve sporove između NOSBiH-a i *korisnika* koji proizlaze iz ovih *Pravila za unutardnevnu* *dodjelu prijenosnog kapaciteta* isključivoje mjerodavno pravo Bosne i Hercegovine.

U slučaju spora koji može proizići iz ovih *Pravila za unutardnevnu dodjelu prijenosnih kapacitata*, *dodjelitelj prijenosnog kapaciteta* i *korisnik*, trebaju nastojati postići obostrano prihvatljivo rješenje.

Strana koja se poziva na spor dužna je drugoj strani dostaviti obrazloženu obavijest o postojanju razloga za spor, navesti članak *Pravila za unutardnevnu dodjelu prijenosnih kapacitata* koji je prekršen te poziv drugoj strani za sporazumno rješenje spora.

Ako *dodjelitelj prijenosnog kapaciteta* i *korisnik* ne uspiju naći rješenje u roku 30 (trideset) dana od dana prijema obavijesti kojom se navodi postojanje razloga za spor, on će se rješavati pred stvarno nadležnim sudom u Sarajevu.

Članak 10.8. obavijesti

Osim tamo gdje to ova *Pravila za unutardnevnu dodjelu prijenosnog kapaciteta* drugačije nalažu, svaka obavijest u okviru ovih *Pravila za unutardnevnu dodjelu prijenosnog kapaciteta* mora biti u pisanom obliku i naslovljena na adrese navedene u Dodatku 2.

Članak 10.9. Popis dodataka

Dodatak 1 Zahtjev za sudjelovanje u dodjeli kapaciteta

Dodatak 2 Popis kontakata

Dodatak 3 Postupak unutardnevne dodjele i rokovi

Dodatak 4 Registracija na alokacijsku platformu

Dodatci 1-4 čine sastavni dio ovih pravila.

**Dodatak 1 - Zahtjev za sudjelovanje u dodjeli kapaciteta**

**Zahtjev za sudjelovanje u postupku unutardnevne dodjele kapaciteta na granici između Hrvatske i Bosne i Hercegovine**

|  |  |
| --- | --- |
| **Ime tvrtke/poduzetnika** |  |
| ***EIC-oznaka*** |  |
| **Adresa, država** |  |
| **Broj iz privrednog registra** |  |
| **Ovlašteni predstavnik** |  |
| **Broj obveznika PDV-a** |  |
| **ID broj / PIB** |  |
| **Е-mail adresa** |  |
| **Telefon br.** |  |
| **Faks br.** |  |

Ovime objavljujemo našu namjeru da sudjelujemo u postupku unutardnevne dodjele kapaciteta na granici između Bosne i Hercegovine i Hrvatske. Ispunjavamo sve uvjete za sudjelovanje iz „Pravila za unutardnevnu dodjelu prekograničnih prijenosnih kapaciteta“ na granici regulacijskih područja Neovisni operator sustava u Bosni i Hercegovini („NOSBiH“) i Hrvatskog operatora prijenosnog sustava d.o.o. („HOPS“) (u daljnjem tekstu *Pravila za unutardnevnu dodjelu* *prijenosnog kapaciteta*). Pročitali smo ih i prihvatamo da ćemo u potpunosti poštovati sva pravila,propise i IT zahtjeve ovih *Pravila za unutardnevnu dodjelu prijenosnog* *kapaciteta* koja su objavljena na internetskim stranicama *operatora prijenosnih sustava*.

Potvrđujemo da se dopuštenje za naše sudjelovanje u postupcima unutardnevne dodjele može povući u slučaju kršenja odredbi *Pravila za unutardnevnu dodjelu prijenosnog kapaciteta*.

Za tržišnog subjekta

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Potpis

Neovisni operator sustava u Bosni i Hercegovini kao *dodjelitelj prijenosnog kapaciteta* odobrava gore navedeni zahtjev za sudjelovanje i registrira ovaj zahtjev pod registarskim brojem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neovisni operator sustava u Bosni i Hercegovini

Datum: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Potpis

**Dodatak 1 - Privitak 1**

**Popis ovlaštenih predstavnika *korisnika***

*Korisnik* ovlašćuje sljedeće osobe da djeluju u ime *korisnika*:

- za potpis Zahtjeva za sudjelovanje

|  |  |  |  |  |
| --- | --- | --- | --- | --- |
| **Ime** | **Broj telefona** | **Broj mobilnog** | **Broj telefaksa** | **Adresa elektronske pošte** |
|  |  | **telefona** |  |  |
|  |  |  |  |  |
|  |  |  |  |  |
|  |  |  |  |  |

* za podnošenje zahtjeva *dodjelitelju prijenosnog kapaciteta* za *dodjelu* *raspoloživog* *unutardnevnog* *prijenosnog kapaciteta*

|  |  |  |  |  |
| --- | --- | --- | --- | --- |
| **Ime** | **Broj telefona** | **Broj mobilnog** | **Broj telefaksa** | **Adresa elektronske pošte** |
|  |  | **telefona** |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Važeća adresa za slanje**

**zahtjeva za sudjelovanje u**

**dodjeli kapaciteta: (popunjava**

**se u slučaju promjene adrese)**

U slučaju bilo koje promjene podataka iz gornje tablice, korisnik se obvezuje da će obavijestiti dodjelitelja prijenosnog kapaciteta.

**Dodatak 2 – Popis kontakata**

Tržišni subjekti moraju dostaviti **Zahtjeve za sudjelovanje na dražbama** (vidi Dodatak 1) *dodjelitelju* *prijenosnih kapaciteta* na sljedeću adresu:

**Neovisni operator sustava u Bosni i Hercegovini**

**Hifzi Bjelevca 17**

**71000 Sarajevo**

**Bosna i Hercegovina**

Za osobnu dostavu na gore navedenu adresu urudžbeni ured je otvoren od 09:00 do 15:00 (CET) svakog *radnog dana*.

Svaka potvrda koju izda urudžbeni ured *dodjelitelja prijenosnih kapaciteta* potvrđuje samo datum i vrijeme primitka dokumenta – ali ne i ispravnost ili točnost dokumenta.

Za ostalu komunikaciju sa *dodjeljivačem prijenosnih kapaciteta korisnici* koristiti sljedeće brojevetelefaksa i kontakte:

**Pravila dodjele**

|  |  |  |  |  |
| --- | --- | --- | --- | --- |
| **Ime** | **Broj telefona** |  | **Adresa elektronske pošte** | **Broj telefaksa** |
|  |  |  |  |  |  |  |
| Adnan Muharemović | + 387 33 720 434 |  | a.muharemovic@nosbih.ba | +387 33 720 495 |
|  |  |  |  |  |  |  |
| **Registracija korisnika** |  |  |  |  |  |  |
|  |  |  |  |  |  |
| **Ime** | **Broj telefona** |  | **Adresa elektronske pošte** | **Broj telefaksa** |
|  |  |  |  |  |
| Dženeta Erović | + 387 33 720 434 |  | dz.erovic@nosbih.ba | + 387 33 720 405 |
|  |  |  |  |  |  |  |

**Pitanja o postukpu dodjele unutardnevnog kapaciteta (00:00-24:00)**

|  |  |  |  |  |
| --- | --- | --- | --- | --- |
|  | **Broj telefona** |  | **Adresa elektronske pošte** | **Broj telefaksa** |
|  |  |  |  |  |  |
| Služba za upravljanje sustavom u realnom vremenu | +387 33 720 496 |  | dispecer@nosbih.ba |  | +387 33 720 495 |
|  |  |  |  |  |
|  |  |  |  |  |  |  |

**Dodatak 3 – Postupak unutardnevne dodjele i rokovi**

Vremenski raspored za postupak prije unutardnevne dodjele (dodjela u danu D-1 za dan D) opisan je u tablici ispod:

|  |  |  |  |  |
| --- | --- | --- | --- | --- |
| **Dan** | **Rok za dostavljanje zahtjeva za dodjelu** | **Rok za nominaciju** | **Rok za primjenu pravila u slučaju neusuglašenosti** | **Usklađivanje između operatora** |
| D | D-1, 19:00 | D-1, 19:15 | D-1, 19:30 | **00:00-24:00** |
| D | D-1, 20:00 | D-1, 20:15 | D-1, 20:30 | **00:00-24:00** |
| D | D-1, 21:00 | D-1, 21:15 | D-1, 21:30 | **00:00-24:00** |
| D | D-1, 22:00 | D-1, 22:15 | D-1, 22:30 | **00:00-24:00** |

Vremenski raspored za svaki sat unutardnevne dodjele u danu D opisan je u tablici ispod:

|  |  |  |  |  |
| --- | --- | --- | --- | --- |
| **Sat** | **Rok za dostavljanje zahtjeva za dodjelu** | **Rok za nominaciju** | **Rok za primjenu pravila u slučaju neusuglašenosti** | **Usklađivanje između operatora** |
| H1 | D-1, 23:00 | D-1, 23:15 | D-1, 23:30 | **00:00-24:00** |
| H2 | 00:00 | 00:15 | 00:30 | **01:00-24:00** |
| H3 | 01:00 | 01:15 | 01:30 | **02:00-24:00** |
| H4 | 02:00 | 02:15 | 02:30 | **03:00-24:00** |
| H5 | 03:00 | 03:15 | 03:30 | **04:00-24:00** |
| H6 | 04:00 | 04:15 | 04:30 | **05:00-24:00** |
| H7 | 05:00 | 05:15 | 05:30 | **06:00-24:00** |
| H8 | 06:00 | 06:15 | 06:30 | **07:00-24:00** |
| H9 | 07:00 | 07:15 | 07:30 | **08:00-24:00** |
| H10 | 08:00 | 08:15 | 08:30 | **09:00-24:00** |
| H11 | 09:00 | 09:15 | 09:30 | **10:00-24:00** |
| H12 | 10:00 | 10:15 | 10:30 | **11:00-24:00** |
| H13 | 11:00 | 11:15 | 11:30 | **12:00-24:00** |
| H14 | 12:00 | 12:15 | 12:30 | **13:00-24:00** |
| H15 | 13:00 | 13:15 | 13:30 | **14:00-24:00** |
| H16 | 14:00 | 14:15 | 14:30 | **15:00-24:00** |
| H17 | 15:00 | 15:15 | 15:30 | **16:00-24:00** |
| H18 | 16:00 | 16:15 | 16:30 | **17:00-24:00** |
| H19 | 17:00 | 17:15 | 17:30 | **18:00-24:00** |
| H20 | 18:00 | 18:15 | 18:30 | **19:00-24:00** |
| H21 | 19:00 | 19:15 | 19:30 | **20:00-24:00** |
| H22 | 20:00 | 20:15 | 20:30 | **21:00-24:00** |
| H23 | 21:00 | 21:15 | 21:30 | **22:00-24:00** |
| H24 | 22:00 | 22:15 | 22:30 | **23:00-24:00** |

Na navedeno vrijeme početka i završetka ne utječu promjene koje nastupaju zbog prijelaza na ljetno računanje vremena.

**Dodatak 4 –** **Registracija na alokacijsku platformu**

**Sudionik na tržištu**

|  |  |
| --- | --- |
| **Puni naziv:** |  |
| **EIC kod:** |  |
| **Ovlaštena osoba:** |  |

Sudionik na tržištu zahtijeva:

* postavku (*setup*)
* modifikaciju
* brisanje

korisničkog naloga na alokacijskoj platformi za sljedećeg korisnika:

**Korisnik**

|  |  |
| --- | --- |
| **Ime i prezime:** |  |
| **Elektronska adresa:** |  |
| **Telefon:** |  |
| **Elektronska adresa** za *ECAN* razmjenu fajlova s alokacijskom platformom: | **Šalje** | **Prima** |
|  |  |

Na osnovu pravila za dodjelu kapaciteta, čiji je sadržaj poznat gore navedenom korisniku, korisnik je ovlašten da vrši operacije na alokacijskoj platformi u skladu s pravima korisnika i u tom slučaju zastupa gore navedenog sudionika na tržištu.

Informacije za prijavljivanje (korisničko ime i lozinka) biće poslate korisniku na gore navedenu elektronsku adresu (e-mail), a on je prilikom prvog prijavljivanja obvezan lozinku promijeniti.

Datum \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovlaštena osoba sudionika na tržištu Korisnik